دیمانە و وتارەکانی سەرۆک■ مەکتەبی سياسی ■ وتەبێژی فەرمی پارتی ■ دەزگاکانی پارتی ■ هەواڵی لقەکان ■ پەيوەندی گشتی
کوردستانی ■ عێراقی و نێوده‌وڵه‌تی ■ هەواڵەکانی سەرۆک
سیناریۆی ده‌ست له‌كاركێشانه‌وه‌ی حه‌لبوسی
MON, 26 SEP 2022 17:10 | KDP.info
بڕیاره‌ هه‌فته‌ی داهاتوو سه‌رۆكی په‌رله‌مانی عێراق ده‌ست له‌كار بكێشێته‌وه‌ و ده‌ست له‌كاركێشانه‌وه‌كه‌ی بخرێته‌ ده‌نگدانه‌وه‌، دوو په‌رله‌مانتاری پارتی له‌ به‌غدا چه‌ند سیناریۆیه‌ك له‌سه‌ر هۆكاری ده‌ست له‌كاركێشانه‌وه‌كه‌ی ده‌خه‌نه‌ ڕوو.
بڕیاره‌ ڕۆژی چوارشەممه‌ له‌ دانیشتنی په‌رله‌مانی عێراق ده‌ست له‌كاركێشانه‌وه‌ی محه‌مه‌د حه‌لبووسی، سه‌رۆكی ئێستای په‌رله‌مانی عێراق بخرێته‌ ده‌نگدانه‌وه‌ به‌بێ ئه‌وه‌ی باسی هۆكاری ده‌ست له‌كاركێشانه‌وه‌كه‌ بكرێت.
له‌م بارەیه‌وه‌، ئامانج هه‌ركی، په‌رله‌مانتاری پارتی دیموكراتی كوردستان له‌ ئه‌نجومه‌نی نوێنه‌رانی عێراق، بۆ ماڵپه‌ڕی فه‌رمیی پارتی گوتی: "بابه‌تی دانیشتنی په‌رله‌مان له‌ ڕۆژی چوارشه‌ممه‌ دیاری كراوه‌، کە یه‌كه‌میان ده‌ست له‌كاركێشانه‌وه‌ی محه‌مه‌د حه‌لبووسی، سه‌رۆكی په‌رله‌مانە و، چه‌ند سیناریۆیه‌ك هه‌یه‌ له‌و بارەیەوه‌؛ یه‌كه‌م ره‌نگه‌ بۆ ئه‌وه‌ی بێت كه‌ په‌رله‌مان دانیشتن بكات و خۆی كارا بكاته‌وه‌ و سیقه‌ی خۆی نوێ بكاته‌وه‌، بۆ نوێكردنه‌وه‌ی سیقه‌ی خۆیه‌تی، چونكه‌ له دوێنێوه‌ ڕاگه‌یه‌نراوه‌ كه‌ هاوپه‌یمانیی نوێ دروست كراوه‌ بۆ پێكهێنانی حكوومه‌ت، سیناریۆی دووه‌م ئه‌وەیە ده‌یه‌وێت به‌ ده‌نگدان له‌ په‌رله‌مان ئه‌وه‌ یه‌كلا بكاته‌وه‌ كه‌ متمانه‌ی به‌و هاوپه‌یمانیه‌تییه‌ هه‌بێت، یان نا."
هه‌ر له‌م بارەیه‌وه‌، د. سه‌باح سوبحی، په‌رله‌مانتاری پارتی دیموكراتی كوردستان له‌ په‌رله‌مانی عێراق بۆ ماڵپه‌ڕی فه‌رمیی پارتی گوتی: "سیناریۆی ده‌ست له‌كاركێشانه‌وه‌كه‌ بۆ ئه‌وه‌یە لایه‌نی سه‌در و به‌رانبه‌ری سه‌درییه‌كانیش ڕازی بكات، چونكه‌ ئه‌گه‌ر په‌رله‌مانتاران ده‌نگیان دا به‌وه‌ی حه‌لبووسی ببێته‌وه‌ سه‌رۆكی په‌رله‌مان، ئه‌وه‌ پێگه‌ی حه‌لبووسی له‌ په‌رله‌مان به‌هێز ده‌بێت، واته‌ پێكهاته‌ی نوێی په‌رله‌مان ده‌نگ ده‌دات به‌ سه‌رۆكی په‌رله‌مان و سه‌رۆكی په‌رله‌مانیش ده‌یه‌وێت نیه‌تپاكی به‌رانبه‌ر به‌ سه‌درییه‌كان نیشان بدات كه‌ هیچ ئالیه‌تێكی دیكه‌ نییه‌ جگه‌ له‌ ده‌ست له‌كاركێشانه‌وه‌ و دووباره‌ ده‌نگ پێدانه‌وه‌ی له‌ په‌رله‌مان".
گوتیشی: "جووڵه‌یه‌كی سیاسییه‌ ئه‌م ده‌ست له‌كاركێشانه‌وه‌یه‌ و بۆ ڕازیكردنی هه‌ردوو به‌ره‌یه‌، بۆ ئه‌وه‌ی له‌ داهاتوودا ئیداره‌ی په‌رله‌مان بكرێت بۆ ڕاگرتنی هاوسه‌نگی. سیناریۆیه‌كی دیكه‌ش هه‌یه‌، ئه‌ویش ئه‌وه‌یه‌ كه‌ هاوپه‌یمانیی نوێ دروست كراوه‌ له‌ په‌رله‌مان و نیه‌تی ئه‌و هاوپه‌یمانییه‌ دروستكردنی حكوومه‌ته‌، سه‌رۆكی په‌رله‌مانیش ده‌یه‌وێت بە خەڵک بڵێت كه‌ دواجار هاوكیشه‌ی نوێ له‌سه‌ر پێكهاته‌ی نوێی په‌رله‌مان ده‌مێنێته‌وه‌ و به‌ متمانه‌ی كۆنی په‌رله‌مانتاران كه‌ به‌شێكیان ده‌ستیان له‌كاركیشاوه‌ته‌وه‌ به‌رده‌وام نابێت له‌ شه‌رعیه‌تدانی په‌رله‌مان".
دوایین هەواڵەکان
مەكتەبی سیاسی پارتی سەرەخۆشی لە بەڕێز سەنعان قەساب دەكات
TUESDAY, 06 DECEMBER 2022 20:12:10
بۆ بەڕێز سەنعان قەساب
پەیامی سەرەخۆشیی سەرۆك بارزانی بۆ بەڕێز سەنعان قەساب ئاغا
TUESDAY, 06 DECEMBER 2022 19:12:54
بەناوی خودای مەزن و دلۆڤان
د. ڤیان سەبری: چەندین داواکاریمان ئاراستەی سوودانی کردووە
TUESDAY, 06 DECEMBER 2022 16:12:42
بەغدا -KDP.info- فراکسیۆنی پارتی لە پەرلەمانی عێراق سەردانی سەرۆکوەزیرانی عێراقی کردووە و سەرۆکی فراکسیۆنیش دەڵێت، جگە لەوەی پاڵپشتیی خۆمان بۆ بەرنامەی کابینەکەی سوودانی ڕاگەیاند، ھاوکات چەندین داواکاریی خەڵکی ھەرێمی کوردستانمان پێشکەش بە سەرۆکوەزیران کرد.
جووتیاران و بازرگانان: مەسرور بارزانى بەڵێنێکی پێداوین
TUESDAY, 06 DECEMBER 2022 16:12:14
هەڵەبجە -KDP.info- مەسرور بارزانى، سەرۆکوەزیرانى کوردستان ڕاىگەیاند لە ئایندەدا نەوت نامێنێت و گرنگى بە کەرتى کشتوکاڵ دەدەین، هاوکارى جووتیاران دەبین و بازاڕى دەرەوە دەدۆزینەوە بۆ بەرهەمەکانیان، جووتیاران و بازرگانانى کشتوکاڵى دەڵێن، مەسرور بارزانى بەڵێنەکەى بردە سەر و هاوکارمانە لە بەرهەمهێنان و بە بازاڕکردنى لە دەرەوەى وڵات.
نێچیرڤان بارزانى پێشوازى له‌ باڵیۆزى نوێى سوید كرد
TUESDAY, 06 DECEMBER 2022 15:12:30
ئه‌مڕۆ سێشه‌ممه‌ 2022/12/6 به‌ڕێز نێچیرڤان بارزانى، سه‌رۆكى هه‌رێمى ‏كوردستان له‌ دیدارێكدا له‌ هه‌ولێر له‌گه‌ڵ خاتوو جێسیكا سڤاردسترۆم باڵیۆزى نوێى ‏سوید له‌ عێراق، وێڕاى به‌خێرهێنان و پیرۆزبایى بۆ ده‌ستبه‌كاربوونى وه‌ك باڵیۆزى ‏وڵاته‌كه‌ى له‌ عێراق، هه‌موو پشتگیرییه‌كى بۆ سه‌رخستنى ئه‌ركه‌كه‌ى نیشان دا.‏
سەرۆکی حکومەت پێشوازی لە شێخ نەهرۆ شێخ محەمەد کەسنەزانی دەکات
ئەمڕۆ دووشەممە 5ی دیسەمبەر، مەسرور بارزانی سەرۆکی حکومەتی ھەرێمی کوردستان، پێشوازی لە شێخ نەهرۆ شێخ محەمەد کەسنەزانی سەرۆکی تەریقەتی عەلییەی قادری کەسنەزانی لە جیهان کرد.
سەبارەت بە کۆنگرەى پارتی: کورتە وەڵامێک بۆ نەیاران
لەم چەند ڕۆژەى دواییدا (٣ تا ٦ / ١١/ ٢٠٢٢ )، کۆنگرەى ١٤ی پارتى دیموکراتى کوردستان لە شارى دهۆک بەڕێوەچوو، کۆنگرەیەک کەچاوى نێوخۆ و دنیاى لەسەربوو, یار و نەیار چاوەڕێی ئەنجامەکانیان دەکرد, بەڵام سوپاس بۆ خوا هێندە سەرکەوتوو بوو, یارانى دڵخۆش و نەیارانی دردۆنگ کرد.
په‌یامێك له‌ سه‌رۆكى هه‌رێمى كوردستانه‌وه‌
هەولێر-KDP.info- له‌ نزیكه‌وه‌ و به‌ نیگه‌رانییه‌كى قووڵه‌وه‌ له‌ پێشهاته‌ سیاسى و ئه‌منییه‌كانى ئه‌مڕۆى به‌غدا و چه‌ند شوێنێکی دیکه‌ی وڵات ده‌ڕوانین. داوا له‌ هه‌موو لایه‌ك ده‌كه‌ین ئه‌وپه‌ڕى دان به خۆیاندا بگرن و ڕێگه‌ نه‌ده‌ن دۆخه‌كه‌ له‌وه‌ زیاتر له‌ كۆنترۆڵ ده‌ربچێت.